Vážení rodičia.

Z dôvodu momentálnej situácie a zaradenia okresu Poprad podľa covid automatu, doporučenia zo školského semaforu, vedenie ZŠ Štrba nebude organizovať plenárne rodičovské združenie v priestoroch školy. Triedne rodičovské združenia prebehnú online formou v termíne 28. -29. 9. 21 ( po dohode tr. učiteľov), kde si opäť zvolíte triednych dôverníkov ( meno a kontakt na tr. dôverníka prosím nahlásiť tr. učiteľom) a odsúhlasíte rodičovský príspevok na každého žiaka/ na každé dieťa 8,-€.

**Organizácia školského roka 21/22**

Zástupkyňa RŠ Ing. Beata Pastuchová

Výchovná poradkyňa Mgr. Zuzana Špendelová

Školský špeciálny pedagóg Mgr. Lenka Želonková

Nové posily v našom školskom kolektíve.

Pani učiteľka Elena Jelenová, ktorá u nás učila stredoškolákov, v tomto školskom roku bude učiť chémiu aj našich žiakov na druhom stupni. Do školskej jedálne na miesto kuchárky Janky Zemanovej, ktorá ukončila pracovný pomer, nastúpila pani Michaela Muranská, ktorá prišla z Materskej školy v Štrbe. Obom prajem na novom pracovisku veľa zdravia, šťastia, pracovného elánu, aby sa na našej škole cítili čo najpríjemnejšie.

**Počet žiakov :** 203 žiakov.

**Dochádzajúci žiaci z miestnej časti obce** : 17 žiakov

Tatranská Štrba 17 žiakov

Štrbské Pleso 0

**Dochádzajúci žiaci:**

Lučivná 11 žiakov

Šuňava 5 žiaci

Važec 3 žiaci

Svit 2 žiačka

Poprad 1 žiačka

Ždiar 1 žiačka

**SPOLU 23 žiakov**

**Začiatok vyučovania** ostáva nezmenený. 1. vyuč. hodina - 7.40 hod.

**Vyučovať budeme:**

I. stupeň

Inovovaný štátny a školský vzdelávací program

II. stupeň

Inovovaný štátny a školský vzdelávací program

Cieľom bude zvýšiť jazykovú gramotnosť žiakov v rámci rozvoja cestovného ruchu, podporovať a zviditeľniť ľudové zvyky a tradície v regionálnej a technickej výchove, vzhľadom na prírodné podmienky našej školy, zvyšovať pohybovú aktivitu žiakov a budovať kladný vzťah k športu.

**Cudzie jazyky:**

1.-9. ročník - anglický jazyk - prvý cudzí jazyk

7. ročník - nemecký jazyk - druhý cudzí jazyk

8. ročník – nemecký jazyk - druhý cudzí jazyk

9. ročník - ruský jazyk - druhý cudzí jazyk

Náboženská výchova v alternatíve s etickou výchovou.

**Športová príprava:**

 6.B - vyučovať sa bude podľa štátneho vzdelávacieho programu a rámcového učebného plánu / 3 hodiny do týždňa/.

Počet tried: 10

1. stupeň - 4
2. II. stupeň - 6

ŠKD 2 oddelenia

Počet triednych učiteľov: 10

Bez triednictva - počet učiteľov: 5 ( čiastočný úväzok)

Vyučovanie náboženstva: Mgr. Stanislav Baloc

 Mgr. Miroslav Hric

Vychovávateľky v školskom klube detí: Jana Doležalová

 Iveta Lesňáková

Školská jedáleň

Odhlasovanie ráno v daný deň nebude možné. Odhlásiť dieťa môžete do 14:00 deň vopred. Ak to nestihnete, môžete si prvý deň choroby dieťaťa zobrať obed do obedára, potom je potrebné dieťa odhlásiť. Odhlasovanie je formou: telefonicky 052 779 1214, SMS na tel. č. 0902 653 952 alebo cez FB Messenger na profile ŠJ Štrba.

Záujmová krúžková činnosť.

Z momentálnej situácie vyplýva, že realizácia záujmových útvarov(školských krúžkov) je možná len za predpokladu, že tam budú len žiaci jednej triedy. Avšak, situácia sa mení každým týždňom a určite by sme boli radi, ak by sme mohli záujmové útvary v škole realizovať. V minulom školskom roku po rozhodnutí ministra zrušiť na školách realizáciu záujmových útvarov sme mohli za tieto prostriedky nakúpiť dezinfekciu a hygienické potreby pre školu. V prípade, že sa usmernenia voči školám zmenia, určite sa budeme snažiť deťom zabezpečiť krúžky aj na našej škole.

Upravili sme prevádzku a vnútorný režim základnej školy a školského klubu detí .

Pri vstupe si žiak prideleným čipom odpípne dochádzku, ktorú si vie zákonný zástupca žiaka následne odkontrolovať. Naďalej platia protiepidemiologické pokyny nariadené RÚVZ a ministerstvom školstva. Pri každom vstupe do školy si každý žiak i zamestnanec vydezinfikuje ruky. Zákonný zástupca nevstupuje do budovy školy. Samovoľný vstup cudzím osobám do školy nie je povolený. V prípade nutnosti vstup do školy povolí riaditeľka školy za dodržiavania všetkých opatrení, ako je prekrytie horných dýchacích ciest, dezinfekcie rúk a vypísanie vyhlásenia o bezpríznakovosti. Informácie o podmienkach vstupu sú zverejnené pri hlavnom vchode školy, pri vchode do ŠKD a webovej stránke školy.

V triedach, ako aj v budove školy sa dodržiavajú zásady R.O.R. ( RUKY - ODSTUP - RÚŠKO). Prevádzka školskej jedálne funguje podľa harmonogramu pre triedy. Žiaci, ktorí končia vyučovanie a nenavštevujú ŠKD, odchádzajú dodržiavajúc všetky opatrenia v sprievode pedagóga na obed, následne domov.

O všetkých ďalších opatreniach a pokynoch Vás budeme bezodkladne informovať cez webovú stránku školy a tr. učiteľov.

V závere Vám prajem veľa zdravia, šťastia, vzájomnej úcty, porozumenia, aby sme sa po celý rok mohli tešiť s Vašimi deťmi z výsledkov našej spoločnej práce, z úspechov, ktoré dosiahneme, z prekonaných prekážok a problémov, ktoré sa spoločne budeme snažiť prekonať.

 Mgr. Ľubomíra Iľanovská – riaditeľka ZŠ Štrba